Heimsmeistaramót landsliða í knattspyrnu karla 2006
Heimsmeistaramótið í knattspyrnu árið 2006 var haldið í Þýskalandi dagana 9. júní til 9. júlí. Heimsmeistaramótið var það 18. í röðinni, en þau eru haldin á fjögurra ára fresti. 

Leikið var í borgunum Berlín, Dortmund, Frankfurt, Gelsenkirchen, Hamburg, Hannover, Kaiserslautern, Köln, Leipzig, München, Nürnberg og Stuttgart.

Þjóðverjar fengu réttinn til að halda mótið árið 2000. 31 þjóðir tóku þátt á mótinu, með þjóðverjum, en þetta var í annað skiptið sem þessi keppni var haldin í Þýskalandi (fyrsta skiptið var árið 1974 sem vestur-Þýskaland).

Ítalir urðu heimsmeistarar í fjórða sinn eftir sigur á Frökkum í úrslitum. Gestgjafar keppninnar, þjóðverjar höfnuðu í þriðja sæti og portúgalar í því fjórða.

Val á gestgjöfum 
Ákvörðunin um keppnisstað var tekin á þingi FIFA í Zürich þann 6. júlí árið 2000. Fimm lönd höfðu falast eftir að halda keppnina, en þremur dögum fyrir fundinn drógu Brasilíumenn boð sitt til baka. Þá stóðu eftir Þýskaland, England, Suður-Afríka og Marokkó. Þjóðverjar hlutu flest atkvæði í fyrstu umferð, tíu talsins. Suður-Afríka fékk sex, England fimm en Marokkó rak lestina með tvö atkvæði. Þar sem enginn umsækjanda hafði náð hreinum meirihluta var kosið að nýju milli þriggja efstu.

Í annarri umferðinni voru Þjóðverjar og Suður-Afríkumenn jafnir með ellefu atkvæði en Englendingar hlutu tvö. Í lokaumferðinni fengu Þjóðverjar tólf atkvæði á móti ellefu, þar sem einn fulltrúi sat hjá. Þýskaland var því valið gestgjafi HM 2006.

Í kjölfar kosningarinnar braust út mikil óánægja þar sem fulltrúi Nýja-Sjálands reyndist hafa setið hjá í lokakosningunni þrátt fyrir skýr fyrirmæli frá Eyjaálfusambandinu um að styðja Suður-Afríku fremur en Þýskaland. Það hefði þýtt að löndin hefðu endað jöfn og Sepp Blatter verið látinn ráða úrslitum, en hann var talinn hliðhollur Suður-Afríkumönnum. Í kjölfarið var ákveðið að endurskoða val gestgjafa á HM í framtíðinni.

Þátttökulið
32 þjóðir mættu til leiks frá sex heimsálfum.

  Ástralía
  Íran
  Japan
  Sádi-Arabía
  Norður-Kórea
  Angóla
  Fílabeinsströndin
  Gana
  Tógó
  Túnis

  Bandaríkin
  Kosta Ríka
  Mexíkó
  Trínidad og Tóbagó
  Argentína
  Brasilía (meistarar)
  Ekvador
  Paragvæ

  England
  Frakkland
  Holland
  Ítalía
  Króatía
  Portúgal
  Pólland
  Serbía og Svartfjallaland
  Spánn
  Sviss
  Svíþjóð
  Tékkland
  Úkraína
  Þýskaland (gestgjafar)

Knattspyrnuvellir 
 Allianz Arena - [[München[[
Byggður: 2005
Heildarfjöldi: 66.016
Heildarfjöldi í heimsmeistarakeppninni: 52.782
Heimalið: 1860 München og Bayern München
 Veltens Arena - Gelsenkirchen
Byggður: 2001
Heildarfjöldi: 53.804
Heildarfjöldi í heimsmeistarakeppninni: 43.920
Heimalið: Schalke 04
 Waldstadion - Frankfurt
Byggður: 2005
Heildarfjöldi: 48.132
Heildarfjöldi í heimsmeistarakeppninni: 38.437
Heimalið: Eintracht Frankfurt
 Westfalenstadion - Dortmund
Byggður: 1974
Heildarfjöldi: 69.982
Heildarfjöldi í heimsmeistarakeppninni: 50.000
Heimalið: Borussia Dortmund
 AOL Arena - Hamburg
 Zentralstadion - Leipzig
 Frankenstadion - Nürnberg
 RheinEnergieStadion - Köln
 Fritz-Walter-Stadion - Kaiserslautern
 AWD Arena - Hannover
 Gottlieb-Daimler-Stadion - Stuttgart
 Ólympíuleikvangurinn - Berlín

Keppnin

Riðlakeppnin 
Keppt var í átta riðlum með fjórum liðum í hverjum, þar sem tvö efstu komust áfram í 16-liða úrslit.

A riðill 
Þýskaland sigraði Kosta Ríka 4:2 í opnunarleik keppninnar og var það hæsta markaskor í opnunarleik í sögunni. Ekvador hafi tryggt sér annað sætið í riðlinum á eftir heimsmeisturum Þjóðverja fyrir lokaumferðina.

B riðill 
Englendingar og Svíar unnu nauma sigra á Paragvæ og skildu Suður-Ameríkuliðið þar með eftir. Svíar náðu 2:2 jafntefli gegn Englendingum í lokaleiknum, en Norðurlandaþjóðin hafði ekki tapað fyrir enska liðinu í 38 ár.

C riðill 
Riðillinn var af mörgum talinn sá sterkasti á mótinu. Argentína og Holland höfðu þó bæði tryggt sér sæti í 16-liða úrslitum fyrir lokaumferðina. Markalaust jafntefli í viðureign liðanna í lokaleiknum gaf Argentínu toppsætið á hagstæðari markatölu eftir stórsigur liðsins á Serbum og Svartfellingum.

D riðill 
Taugarnar voru þandar fyrir leik Angóla gegn gömlu nýlenduherrunum frá Portúgal. Evrópubúarnir höfðu betur og unnu alla þrjá leiki sína í riðlinum. Mexíkó fylgdi þeim eftir í 16-liða úrslitin.

E riðill 
Þrjú rauð spjöld fóru á loft í jafnteflisleik Bandaríkjanna og Ítalíu. Það var eina stig Bandaríkjanna í keppninni en einu töpuðu stig Ítala sem enduðu á toppnum. Gana fylgdi liði Ítalíu í 16-liða úrslitin.

F riðill 
Ástralir mættu á ný á HM eftir 32 ára hlé og komu verulega á óvart með sigri á Japö num og jafntefli gegn Króötum, sem fleytti þeim í annað sæti riðilsins. Brasilíumenn höfðu lítið fyrir að ná toppsætinu.

G riðill 
Sviss fékk ekki á sig mark á heimsmeistaramótinu og sigraði í riðlinum. Frakkar tryggðu sér annað sætið með sigri á Tógó í lokaleiknum eftir tvö jafntefli.

H riðill 
Yfirburðir Spánverja í riðlinum voru miklir. Þrátt fyrir stórt tap í fyrsta leik fylgdu Úkraínumenn þeim eftir í útsláttarkeppnina.

Útsláttarkeppnin 
Tvö efstu liðin úr hverjum forriðli fóru áfram í 16-liða úrslit sem leikin voru með útsláttarfyrirkomulagi.

16-liða úrslit 
Tvö þýsk mörk á fyrstu tólf mínútunum gerðu út um HM-drauma Svía. Argentínumenn þurftu framlengingu til að leggja Mexíkó að velli. Aukaspyrnumark frá David Beckham kom Englendingum í fjórðungsúrslitin. Gríðarleg harka einkenndi sigurleik Portúgala á Hollendingum, þar sem sextán gul spjöld og fjögur rauð fóru á loft, nýtt met í sögu HM.

Francesco Totti skoraði úr vítaspyrnu á sjöundu mínútu uppbótartíma í leik gegn Áströlum sem sagður var sá leiðinlegasti í sögu keppninnar. Svisslendingar settu óheppilegt met þegar þeir urðu fyrsta liðið til að mistakast að skora í vítakeppni í viðureign sinni við Úkraínu. Brasilía átti ekki í vandræðum með að sigra Gana. Tveimur árum síðar staðhæfði þýska blaðið Der Spiegel að úrslit leiksins kunni að hafa tengst asísku veðmálasvindli. Spánverjar komust yfir á móti Frökkum sem svöruðu með þremur mörkum.

24. júní - Allianz Arena, München, áh. 66.000
  Þýskaland| 2 : 0   Svíþjóð

24. júní - Zentralstadion, Leipzig, áh. 43.000
  Argentína| 2 : 1 (e.framl.)   Mexíkó

25. júní - Gottlieb-Daimler leikvangurinn, Stuttgart, áh. 52.000
  England| 1 : 0   Ekvador

25. júní - Frankenstadion, Nürnberg, áh. 41.000
  Portúgal| 1 : 0   Holland

26. júní - Fritz-Walter-Stadion, Kaiserslautern, áh. 46.000
  Ítalía| 1 : 0   Ástralía

26. júní - RheinEnergieStadion, Köln, áh. 45.000
  Úkraína| 0 : 0 (3:0 e.vítak.)   Sviss

27. júní - Westfalenstadion, Dortmund, áh. 65.000
  Grasilía| 3 : 0   Gana

27. júní - Niedersachsenstadion, Hanover, áh. 43.000
  Spánn| 1 : 3   Frakkland

Fjórðungsúrslit 
Hvorki Þjóðverjar né Argentínumenn höfðu tapað vítaspyrnukeppni áður en grípa þurfti til hennar í lok viðureignar liðanna, þar sem heimamenn reyndust skotvissari. Ítalir áttu ekki neinum vandræðum með úkraínska liðið í sinni viðureign.  Portúgalir slógu Englendinga úr leik í vítaspyrnukeppni þar sem þrjár spyrnur Englendinga fóru í súginn. Brasilíska liðið náði aðeins einu skoti á mark Frakka í lokaleik fjórðungsúrslitanna þar sem mark frá Thierry Henry skildi að liðin.

30. júní - Ólympíuleikvangurinn, Berlín, áh. 72.000
  Þýskaland| 1 : 1 (4:2 e.vítak.)   Argentína

30. júní - Volksparkstadion, Hamburg, áh. 50.000
  Ítalía| 3 : 0   Úkraína

1. júlí - Arena AufSchalke, Gelsenkirchen, áh. 52.000
  England| 0 : 0 (1:3 e.vítak.)   Portúgal

1. júlí - Waldstadion, Frankfurt, áh. 48.000
  Brasilía| 0 : 1   Frakkland

Undanúrslit 
Í fjórða sinn í sögunni voru öll liðin í undanúrslitum evrópsk. Það gerðist áður árin 1934, 1966 og 1982. Leikur heimamanna og Ítala stefndi í vítaspyrnukeppni þar sem markalaust var fram á 118. mínútu en þá skoruðu bláklæddir tvívegis. Vítaspyrnumark frá Zinidine Zidane í fyrri hálfleik réð úrslitum í viðureign Portúgala og Frakka.

4. júlí - Westfalenstadion, Dortmund, áh. 65.000
  Þýskaland| 0 : 2 (e.framl.)   Ítalía

5. júlí - Allianz Arena, München, áh. 66.000
  Portúgal| 0 : 1   Frakkland

Bronsleikur 
Bastian Schweinsteiger skoraði tvívegis í 3:1 sigri heimamanna á Portúgal. Gestgjafarnir komust í 3:0 áður en Portúgölum tókst að klóra í bakkann og koma þar með í veg fyrir að Oliver Kahn héldi hreinu í lokaleik sínum fyrir landsliðið.

8. júlí - Gottlieb-Daimler leikvangurinn, Stuttgart, áh. 52.000
  Þýskaland| 3 : 1   Portúgal

Úrslitaleikur 
Bæði lið skoruðu á fyrstu tuttugu mínútum leiksins. Zinedine Zidane skoraði fyrsta markið úr vítaspyrnu. Hann átti þó eftir að koma við sögu á annan hátt en hann fékk rautt spjald í lok framlengingar eftir að hafa skallað Marco Materazzi í bringuna. Grípa þurfti til vítaspyrnukeppni þar sem Ítalir skoruðu úr öllum fimm spyrnum sínum en David Trezeguet átti sláarskot fyrir Frakka.

9. júlí - Ólympíuleikvangurinn, Berlín, áh. 69.000
  Ítalía| 1 : 1 (5:3 e.vítak.)   Frakkland

Markahæstu leikmenn 
Miroslav Klose hreppti gullskó FIFA með fimm mörk skoruð. Alls voru 147 mörk skoruð af 110 leikmönnum, þar af voru fjögur sjálfsmörk.

5 mörk
  Miroslav Klose
3 mörk
  Hernán Crespo
  Maxi Rodríguez
  Miroslav Klose
  Ronaldo
  Thierry Henry
  Zinedine Zidane
  Lukas Podolski
  Fernando Torres
  David Villa

Heimsmeistaramót landsliða í knattspyrnu karla
2006